title: 2010/261/: Kommissionens afgørelse af 4. maj 2010 om sikkerhedsplanen for det centrale SIS II og kommunikationsinfrastrukturen

text:
               5.5.2010

               DA

               Den Europæiske Unions Tidende

               L 112/31

         KOMMISSIONENS AFGØRELSE
   af 4. maj 2010
   om sikkerhedsplanen for det centrale SIS II og kommunikationsinfrastrukturen
   (2010/261/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1987/2006 af 20. december 2006 om oprettelse, drift og brug af anden generation af Schengeninformationssystemet (SIS II) (1), særlig artikel 16,
   under henvisning til Rådets afgørelse 2007/533/RIA af 12. juni 2007 om oprettelse, drift og brug af anden generation af Schengeninformationssystemet (SIS II) (2), særlig artikel 16, og
   ud fra følgende betragtninger:

               (1)

               Artikel 16 i forordning (EF) nr. 1987/2006 og artikel 16 i afgørelse 2007/533/RIA foreskriver, at forvaltningsmyndigheden, i forbindelse med det centrale SIS II, og Kommissionen, i forbindelse med kommunikationsinfrastrukturen, skal vedtage de nødvendige foranstaltninger, herunder en sikkerhedsplan.

               (2)

               Artikel 15, stk. 4, i forordning (EF) nr. 1987/2006 og artikel 15, stk. 4, i afgørelse 2007/533/RIA foreskriver, at Kommissionen i en overgangsperiode skal være ansvarlig for den operationelle forvaltning af det centrale SIS II, indtil forvaltningsmyndigheden indleder sin virksomhed.

               (3)

               Da forvaltningsmyndigheden endnu ikke er oprettet, skal den sikkerhedsplan, som Kommissionen skal vedtage, også gælde for det centrale SIS II i en overgangsperiode.

               (4)

               Europa-Parlamentets og Rådets forordning (EF) nr. 45/2001 (3) gælder for Kommissionens behandling af personoplysninger, når den varetager sine forpligtelser i forbindelse med den operationelle forvaltning af SIS II.

               (5)

               Artikel, 15, stk. 7, i forordning (EF) nr. 1987/2006 og artikel 15, stk. 7, i afgørelse 2007/533/RIA foreskriver, at Kommissionen ved uddelegering af sit ansvar i overgangsperioden, indtil forvaltningsmyndigheden indleder sin virksomhed, skal sikre, at denne uddelegering ikke negativt påvirker konkrete kontrolmekanismer i henhold til EU-retten, uanset om det drejer sig om kontrol udøvet af Domstolen, Revisionsretten eller den europæiske tilsynsførende for databeskyttelse.

               (6)

               Forvaltningsmyndigheden skal vedtage sin egen sikkerhedsplan i forbindelse med det centrale SIS II, når den har indledt sin virksomhed. Denne sikkerhedsplan skal derfor ophæves, i det omfang den har relation til det centrale SIS II, når forvaltningsmyndigheden indleder sin virksomhed.

               (7)

               Artikel 4, stk. 3, i forordning (EF) nr. 1987/2006 og artikel 4, stk. 3, i afgørelse 2007/533/RIA foreskriver, at CS-SIS, der står for teknisk tilsyn og forvaltning, placeres i Strasbourg (Frankrig), og en backup af CS-SIS, der kan sikre alle funktioner i det overordnede CS-SIS i tilfælde af systemsvigt, placeres i Sankt Johann i Pongau (Østrig).

               (8)

               Sikkerhedsplanen skal indbefatte en sikkerhedsansvarlig for systemet, der udfører sikkerhedsrelaterede opgaver i forbindelse med både det centrale SIS II og kommunikationsinfrastrukturen samt to lokale sikkerhedsansvarlige, der udfører sikkerhedsrelaterede opgaver i forbindelse med hhv. det centrale SIS II og kommunikationsinfrastrukturen. De sikkerhedsansvarliges roller skal fastlægges for at sikre en effektiv og hurtig reaktion på sikkerhedsrelaterede hændelser og rapportering heraf.

               (9)

               Der skal fastlægges en sikkerhedspolitik, som beskriver alle tekniske og organisatoriske detaljer i overensstemmelse med bestemmelserne i denne afgørelse.

               (10)

               Der skal fastlægges foranstaltninger for at sikre et tilstrækkeligt sikkerhedsniveau for virkemåden af det centrale SIS II og kommunikationsinfrastrukturen —

         VEDTAGET DENNE AFGØRELSE:
   KAPITEL I

      GENERELLE BESTEMMELSER

   Artikel 1
   Formål
   1.   Med denne afgørelse fastlægges sikkerhedsorganisationen og foranstaltningerne (sikkerhedsplanen) i forbindelse med beskyttelsen af det centrale SIS II og de heri behandlede data mod trusler i relation til deres tilgængelighed, integritet og fortrolighed i henhold til artikel 16, stk. 1, i forordning (EF) nr. 1987/2006 og i artikel 16, stk. 1, i afgørelse 2007/533/RIA om oprettelse, drift og brug af anden generation af Schengeninformationssystemet (SIS II) i en overgangsperiode, indtil forvaltningsmyndigheden indleder sin virksomhed.
   2.   Med denne afgørelse fastlægges sikkerhedsorganisationen og foranstaltningerne (sikkerhedsplanen) i forbindelse med beskyttelsen af kommunikationsinfrastrukturen mod trusler i relation til dens tilgængelighed, integritet og fortrolighed i henhold til artikel 16 i forordning (EF) nr. 1987/2006 og i artikel 16 i afgørelse 2007/533/RIA om oprettelse, drift og brug af anden generation af Schengen-informationssystemet (SIS II).
   KAPITEL II

      ORGANISATION, ANSVARSOMRÅDER OG HÆNDELSESSTYRING

   Artikel 2
   Kommissionens opgaver
   1.   Kommissionen skal gennemføre og overvåge effektiviteten af sikkerhedsforanstaltningerne i forbindelse med det centrale SIS II, der henvises til i denne afgørelse.
   2.   Kommissionen skal gennemføre og overvåge effektiviteten af de sikkerhedsforanstaltninger i forbindelse med den kommunikationsinfrastruktur, der henvises til i denne afgørelse.
   3.   Kommissionen skal udpege en sikkerhedsansvarlig for systemet blandt sine embedsmænd. Den sikkerhedsansvarlige for systemet skal udnævnes af generaldirektøren for Kommissionens Generaldirektorat for Retlige Anliggender, Frihed og Sikkerhed. Den systemsikkerhedsansvarlige skal især:

               a)

               udarbejde sikkerhedspolitikken som beskrevet i artikel 7 i denne afgørelse

               b)

               overvåge effektiviteten af gennemførelsen af sikkerhedsprocedurerne i forbindelse med det centrale SIS II

               c)

               overvåge effektiviteten af gennemførelsen af sikkerhedsprocedurerne i forbindelse med kommunikationsinfrastrukturen

               d)

               bidrage til udarbejdelsen af rapportering i forbindelse med sikkerhed som omhandlet i artikel 50 i forordning (EF) nr. 1987/2006 og i artikel 66 i afgørelse 2007/533/RIA

               e)

               udføre koordinerende og understøttende opgaver i forbindelse med de kontroller og revisioner, der udøves af den europæiske tilsynsførende for databeskyttelse som omhandlet i artikel 45 i forordning (EF) nr. 1987/2006 og i artikel 61 i afgørelse 2007/533/RIA, samt anmelde hændelser i henhold til artikel 5, stk. 2, til Kommissionens databeskyttelsesansvarlige

               f)

               overvåge, at denne afgørelse og sikkerhedspolitikken anvendes korrekt og fuldt ud af alle leverandører, herunder underleverandører, der på nogen måde er involveret i forvaltningen af det centrale SIS II

               g)

               overvåge, at denne afgørelse og sikkerhedspolitikken anvendes korrekt og fuldt ud af alle leverandører, herunder underleverandører, der på nogen måde er involveret i forvaltningen af kommunikationsinfrastrukturen

               h)

               føre en liste over nationale kontaktpunkter for SIS II-sikkerhed og dele den med den lokale sikkerhedsansvarlige for kommunikationsinfrastrukturen

               i)

               dele den liste, der henvises til i litra h) med den lokale sikkerhedsansvarlige for det centrale SIS II.

         Artikel 3
   Lokal sikkerhedsansvarlig for det centrale SIS II
   1.   Med forbehold af artikel 8 skal Kommissionen udpege en lokal sikkerhedsansvarlig for det centrale SIS II blandt sine embedsmænd. Interessekonflikter mellem den lokale sikkerhedsansvarliges opgaver og andre officielle opgaver skal forhindres. Den lokale sikkerhedsansvarlige for det centrale SIS II skal udnævnes af generaldirektøren for Kommissionens Generaldirektorat for Retlige Anliggender, Frihed og Sikkerhed.
   2.   Den lokale sikkerhedsansvarlige for det centrale SIS II skal sikre gennemførelse af de sikkerhedsforanstaltninger, der henvises til i denne afgørelse, og at sikkerhedsprocedurerne følges i det overordnede CS-SIS. Hvad angår backuppen af CS-SIS, skal den lokale sikkerhedsansvarlige for det centrale SIS II sikre gennemførelse af de sikkerhedsforanstaltninger, der henvises til i denne afgørelse, bortset fra dem, der henvises til i artikel 9, og at sikkerhedsprocedurerne i relation hertil følges.
   3.   Den lokale sikkerhedsansvarlige for det centrale SIS II kan pålægge underordnet personale en hvilken som helst af sine opgaver. Interessekonflikter mellem den lokale sikkerhedsansvarliges opgaver og andre officielle opgaver skal forhindres. Et kontakttelefonnummer skal gøre det muligt når som helst at få fat i den lokale sikkerhedsansvarlige eller dennes underordnede, der har tjeneste.
   4.   Den lokale sikkerhedsansvarlige for det centrale SIS II skal udføre de opgaver, der er et resultat af sikkerhedsforanstaltninger, som skal træffes i de lokaler, hvor det overordnede CS-SIS og backuppen af CS-SIS er placeret, inden for de grænser, der er fastsat i stk. 1, herunder især:

               a)

               lokale operationelle sikkerhedsopgaver, herunder firewall audit-funktioner, regelmæssig sikkerhedstestning, revision og rapportering

               b)

               overvåge effektiviteten af kontinuitetsplanen og sikre, at der udføres regelmæssige kontroller

               c)

               sikre dokumentation for og rapportere enhver hændelse til den sikkerhedsansvarlige for systemet, der kan have indvirkning på sikkerheden i det centrale SIS II eller kommunikationsinfrastrukturen

               d)

               informere den sikkerhedsansvarlige for systemet, hvis det er nødvendigt at ændre sikkerhedspolitikken

               e)

               overvåge, at denne afgørelse og sikkerhedspolitikken anvendes af alle leverandører, herunder underleverandører, der på nogen måde er involveret i den operationelle forvaltning af det centrale SIS II

               f)

               sikre, at personalet er klar over dets forpligtelser og overvåge anvendelsen af sikkerhedspolitikken

               g)

               overvåge it-sikkerhedsudviklingen og sikre, at personalet er uddannet i overensstemmelse hermed

               h)

               forberede underliggende oplysninger og undersøge mulighederne for udarbejdelse, ajourføring og gennemgang af sikkerhedspolitikken i henhold til artikel 7.

         Artikel 4
   Lokal sikkerhedsansvarlig for kommunikationsinfrastrukturen
   1.   Med forbehold af artikel 8 skal Kommissionen udpege en lokal sikkerhedsansvarlig for kommunikationsinfrastrukturen blandt sine embedsmænd. Interessekonflikter mellem den lokale sikkerhedsansvarliges opgaver og andre officielle opgaver skal forhindres. Den lokale sikkerhedsansvarlige for kommunikationsinfrastrukturen skal udnævnes af generaldirektøren for Kommissionens Generaldirektorat for Retlige Anliggender, Frihed og Sikkerhed.
   2.   Den lokale sikkerhedsansvarlige for kommunikationsinfrastrukturen skal overvåge kommunikationsinfrastrukturens funktion og sikre, at sikkerhedsforanstaltningerne gennemføres, og at sikkerhedsprocedurerne følges.
   3.   Den lokale sikkerhedsansvarlige for kommunikationsinfrastrukturen kan pålægge underordnet personale en hvilken som helst af sine opgaver. Interessekonflikter mellem den lokale sikkerhedsansvarliges opgaver og andre officielle opgaver skal forhindres. Et kontakttelefonnummer skal gøre det muligt når som helst at få fat i den lokale sikkerhedsansvarlige eller dennes underordnede, der har tjeneste.
   4.   Den lokale sikkerhedsansvarlige for kommunikationsinfrastrukturen skal udføre de opgaver, der er et resultat af sikkerhedsforanstaltninger, som skal træffes i relation til kommunikationsinfrastrukturen, herunder især:

               a)

               alle operationelle sikkerhedsopgaver i forbindelse med kommunikationsinfrastrukturen, herunder firewall audit-funktioner, regelmæssig sikkerhedstestning, revision og rapportering

               b)

               overvåge effektiviteten af kontinuitetsplanen og sikre, at der udføres regelmæssige kontroller

               c)

               sikre dokumentation for og rapportere enhver hændelse i kommunikationsinfrastrukturen til den sikkerhedsansvarlige for systemet, der kan have indvirkning på sikkerheden i det centrale SIS II eller kommunikationsinfrastrukturen

               d)

               informere den sikkerhedsansvarlige for systemet, hvis det er nødvendigt at ændre sikkerhedspolitikken

               e)

               overvåge, at denne afgørelse og sikkerhedspolitikken anvendes af alle leverandører, herunder underleverandører, der på nogen måde er involveret i forvaltningen af kommunikationsinfrastrukturen

               f)

               sikre, at personalet er klar over dets forpligtelser, samt overvåge anvendelsen af sikkerhedspolitikken

               g)

               overvåge it-sikkerhedsudviklingen og sikre, at personalet er uddannet i overensstemmelse hermed

               h)

               forberede underliggende oplysninger og undersøge mulighederne for udarbejdelse, ajourføring og gennemgang af sikkerhedspolitikken i henhold til artikel 7.

         Artikel 5
   Sikkerhedsrelaterede hændelser
   1.   Enhver hændelse, der har eller kan have indvirkning på sikkerheden i SIS II og forårsage skade eller tab i forbindelse med SIS II, skal anses for at være en sikkerhedshændelse, især hvor adgang til oplysninger kan have forekommet, eller hvor tilgængeligheden, integriteten og fortroligheden af data er eller kan være blevet kompromitteret.
   2.   Sikkerhedsrelaterede hændelser skal styres for at sikre en hurtig, effektiv og behørig reaktion i overensstemmelse med sikkerhedspolitikken. Der skal fastlægges procedurer for genopretning efter en hændelse.
   3.   Oplysninger om en sikkerhedshændelse, der har eller kan have indvirkning på virkemåden af SIS II i en medlemsstat eller på tilgængeligheden, integriteten og fortroligheden af de data, som en medlemsstat har registreret eller sendt, skal videreformidles til den pågældende medlemsstat. Sikkerhedshændelser skal anmeldes til Kommissionens databeskyttelsesansvarlige.
   Artikel 6
   Hændelsesstyring
   1.   Alle ansatte og leverandører, der er involveret i udviklingen, forvaltningen og virkemåden af SIS II, skal registrere og rapportere enhver observeret eller formodet sikkerhedssvaghed i kommunikationsinfrastrukturen til den sikkerhedsansvarlige for systemet eller til den lokale sikkerhedsansvarlige for kommunikationsinfrastrukturen.
   2.   Hvis der konstateres en hændelse, der har eller kan have indvirkning på sikkerheden i forbindelse med SIS II, skal den lokale sikkerhedsansvarlige for kommunikationsinfrastrukturen så hurtigt som muligt informere den sikkerhedsansvarlige for systemet og, hvor det er relevant, det nationale kontaktpunkt for SIS II-sikkerhed, hvis der findes et sådant kontaktpunkt i den pågældende medlemsstat, skriftligt eller, i påtrængende hastetilfælde, via andre kommunikationskanaler. Rapporten skal indeholde beskrivelsen af sikkerhedshændelsen, risikoniveauet, mulige konsekvenser og de foranstaltninger, der er truffet eller skal træffes for at mindske risikoen.
   3.   Enhver dokumentation i forbindelse med sikkerhedshændelsen skal sikres øjeblikkeligt af den lokale sikkerhedsansvarlige for kommunikationsinfrastrukturen. I det omfang, det er muligt i henhold til gældende databeskyttelsesbestemmelser, skal denne dokumentation stilles til rådighed for den sikkerhedsansvarlige for systemet efter anmodning herom.
   4.   Der skal fastlægges feedbackprocesser i sikkerhedspolitikken for at sikre, at oplysninger om typen, håndteringen og resultatet af en sikkerhedshændelse videreformidles til den sikkerhedsansvarlige for systemet og til den lokale sikkerhedsansvarlige for kommunikationsinfrastrukturen, når hændelsen er blevet behandlet og ikke længere er i gang.
   5.   Stk. 1-4 finder tilsvarende anvendelse på hændelser i det centrale SIS II. For så vidt der henvises til den lokale sikkerhedsansvarlige for kommunikationsinfrastrukturen i stk. 1-4, skal dette anses for at være en henvisning til den lokale sikkerhedsansvarlige for det centrale SIS II.
   KAPITEL III

      SIKKERHEDSFORANSTALTNINGER

   Artikel 7
   Sikkerhedspolitik
   1.   Generaldirektøren for Kommissionens Generaldirektorat for Retlige Anliggender, Frihed og Sikkerhed skal fastlægge, ajourføre og regelmæssigt gennemgå en bindende sikkerhedspolitik i henhold til denne afgørelse. Sikkerhedspolitikken skal indeholde detaljerede procedurer og foranstaltninger for at beskytte mod trusler i relation til tilgængeligheden, integriteten og fortroligheden af kommunikationsinfrastrukturen, herunder nødplaner, med henblik på at sikre et tilstrækkeligt sikkerhedsniveau som foreskrevet i denne afgørelse. Sikkerhedspolitikken skal være i overensstemmelse med denne afgørelse.
   2.   Sikkerhedspolitikken skal baseres på en risikovurdering. De foranstaltninger, som foreskrives af sikkerhedspolitikken, skal stå i et rimeligt forhold til de identificerede risici.
   3.   Risikovurderingen og sikkerhedspolitikken skal opdateres, hvis teknologiske ændringer, identifikation af nye trusler eller andre forhold nødvendiggør dette. Sikkerhedspolitikken skal under alle omstændigheder gennemgås en gang om året for at sikre, at der fortsat reageres hensigtsmæssigt på den seneste risikovurdering eller en anden nyligt identificeret ændring, trussel eller et andet relevant forhold.
   4.   Sikkerhedspolitikken skal udarbejdes af den sikkerhedsansvarlige for systemet i samarbejde med den lokale sikkerhedsansvarlige for det centrale SIS II og den lokale sikkerhedsansvarlige for kommunikationsinfrastrukturen.
   5.   Stk. 1-4 finder tilsvarende anvendelse på sikkerhedspolitikken for det centrale SIS II. For så vidt der henvises til den lokale sikkerhedsansvarlige for kommunikationsinfrastrukturen i stk. 1-4, skal dette anses for at være en henvisning til den lokale sikkerhedsansvarlige for det centrale SIS II.
   Artikel 8
   Gennemførelse af sikkerhedsforanstaltningerne
   1.   Gennemførelsen af opgaver og krav, der er fastlagt i denne afgørelse og i sikkerhedspolitikken, herunder udpegelsen af en lokal sikkerhedsansvarlig, kan udliciteres eller overdrages til private eller offentlige organer.
   2.   I dette tilfælde skal Kommissionen gennem juridisk bindende aftaler sikre, at de krav, der er fastlagt i denne afgørelse og i sikkerhedspolitikken, overholdes fuldt ud. I tilfælde af uddelegering eller udlicitering af opgaven med udpegelse af en lokal sikkerhedsansvarlig skal Kommissionen gennem juridisk bindende aftaler sikre, at den vil blive konsulteret med hensyn til den person, der skal udpeges som lokal sikkerhedsansvarlig.
   Artikel 9
   Adgangskontrolfaciliteter
   1.   Der skal anvendes sikkerhedsperimetre med passende barrierer og adgangskontroller til at beskytte områder, der rummer databehandlingsfaciliteter.
   2.   Inden for sikkerhedsperimetrene skal der defineres sikre områder for at beskytte de fysiske komponenter (aktiver), herunder hardware, datamedier og konsoller, planer og andre dokumenter i SIS II samt kontorer og andre arbejdssteder, hvor personale er involveret i driften af SIS II. Disse sikre områder skal beskyttes ved hjælp af passende adgangskontroller for at sikre, at kun autoriseret personale har adgang hertil. Arbejde i sikre områder skal være omfattet af de detaljerede sikkerhedsregler, der er fastlagt i sikkerhedspolitikken.
   3.   Der skal tages højde for og installeres fysisk sikkerhed i kontorer, rum og faciliteter. Adgangspunkter, f.eks. af- og pålæsningsområder, og andre punkter, hvor uautoriserede personer kan få adgang til lokalerne, skal kontrolleres og om muligt isoleres fra databehandlingsfaciliteter for at undgå uautoriseret adgang.
   4.   Der skal konstrueres en fysisk beskyttelse af sikkerhedsperimetrene mod skader, der forårsages af naturlige eller menneskeskabte katastrofer, og de skal anvendes proportionalt i forhold til risikoen.
   5.   Udstyr skal beskyttes mod fysiske og miljømæssige trusler samt mod risikoen for uautoriseret adgang.
   6.   Hvis Kommissionen har adgang til sådanne oplysninger, skal den tilføje et kontaktpunkt på den liste, der henvises til i artikel 2, stk. 3, litra h), i forbindelse med overvågning af gennemførelsen af bestemmelserne i denne artikel i de lokaler, hvor backuppen af CS-SIS er placeret.
   Artikel 10
   Datamedier og kontrol med aktiver
   1.   Flytbare medier, som indeholder data, skal beskyttes mod uautoriseret adgang, misbrug eller forvanskning, og læseligheden heraf skal sikres i hele deres levetid.
   2.   Medier skal bortskaffes på en forsvarlig og sikker måde, når de ikke længere skal anvendes, i overensstemmelse med de detaljerede procedurer, der skal fastlægges i sikkerhedspolitikken.
   3.   Fortegnelser skal sikre, at oplysninger om lagringsplaceringen, den gældende opbevaringsperiode og adgangsrettigheder er tilgængelige.
   4.   Alle vigtige aktiver i forbindelse med kommunikationsinfrastrukturen skal identificeres, således at de kan beskyttes i overensstemmelse med deres vigtighed. Der skal føres et opdateret register over relevant it-udstyr.
   5.   Der skal forefindes opdateret dokumentation for kommunikationsinfrastrukturen. Denne dokumentation skal beskyttes mod uautoriseret adgang.
   6.   Stk. 1-5 finder tilsvarende anvendelse på det centrale SIS II. For så vidt der henvises til kommunikationsinfrastrukturen, skal dette anses for at være en henvisning til det centrale SIS II.
   Artikel 11
   Lagringskontrol
   1.   Der skal træffes passende foranstaltninger til at sikre korrekt lagring af data og forhindre uautoriseret adgang hertil.
   2.   Alt udstyr, der indeholder lagringsmedier, skal kontrolleres for at sikre, at følsomme data er blevet fjernet eller fuldstændig overskrevet inden bortskaffelse, eller det skal destrueres sikkert.
   Artikel 12
   Passwordkontrol
   1.   Alle adgangskoder skal opbevares sikkert og behandles fortroligt. Hvis der er mistanke om, at en adgangskode er blevet afsløret, skal adgangskoden ændres øjeblikkeligt, eller den pågældende konto skal deaktiveres. Der skal anvendes entydige og individuelle bruger-id'er.
   2.   Der skal fastlægges procedurer i sikkerhedspolitikken for log-in/log-off for at forhindre uautoriseret adgang.
   Artikel 13
   Adgangskontrol
   1.   Sikkerhedspolitikken skal fastlægge en formel procedure for registrering og afregistrering af personale i forbindelse med at tildele og inddrage adgangsrettigheder til SIS II-hardware og -software i forbindelse med den operationelle forvaltning. Tildelingen og brugen af de fornødne adgangsrettigheder (adgangskoder eller andre egnede midler) skal kontrolleres ved hjælp af en formel forvaltningsproces som fastsat i sikkerhedspolitikken.
   2.   Adgang til SIS II-hardware og -software i forbindelse med CS-SIS skal:

               i)

               være begrænset til autoriserede personer

               ii)

               være begrænset til tilfælde, hvor der kan identificeres et lovligt formål i henhold til artikel 45 i forordning (EF) nr. 1987/2006 og artikel 61 i afgørelse 2007/533/RIA, eller i henhold til artikel 50, stk. 2, i forordning (EF) nr. 1987/2006 og artikel 66, stk. 2, i afgørelse 2007/533/RIA

               iii)

               ikke overskride den varighed og det omfang, der er nødvendigt i forbindelse med formålet med adgangen og

               iv)

               kun ske i overensstemmelse med en adgangskontrolpolitik, der skal defineres i sikkerhedspolitikken.

         3.   Kun konsoller og software, der er autoriseret af den lokale sikkerhedsansvarlige for det centrale SIS II, skal anvendes i forbindelse med CS-SIS. Brugen af systemværktøjer, der eventuelt kan overstyre system- og applikationskontroller, skal begrænses og kontrolleres. Der skal være procedurer med henblik på kontrol af softwareinstallationer.
   Artikel 14
   Kommunikationskontrol
   Kommunikationsinfrastrukturen skal overvåges med henblik på at skabe tilgængelighed, integritet og fortrolighed i forbindelse med informationsudvekslingen. Krypteringsværktøjer skal anvendes for at sikre de data, der overføres i kommunikationsinfrastrukturen.
   Artikel 15
   Inputkontrol
   Konti for personer, der er autoriseret til at have adgang til SIS II-software fra CS-SIS, skal overvåges af den lokale sikkerhedsansvarlige for det centrale SIS II. Brugen af disse konti, herunder varighed og bruger-id, skal registreres.
   Artikel 16
   Overførselskontrol
   1.   Der skal træffes de nødvendige foranstaltninger i sikkerhedspolitikken med henblik på at forhindre uautoriseret læsning, kopiering, ændring eller sletning af personoplysninger under overførsler af disse til eller fra SIS II eller under transport af databærere. Der skal fastsættes bestemmelser i sikkerhedspolitikken med hensyn til tilladte typer af forsendelse eller transport samt med hensyn til ansvarsprocedurer i forbindelse med transport af udstyr og dets ankomst på bestemmelsesstedet. Datemediet må ikke indeholde nogen andre data end dem, der skal sendes.
   2.   Tjenester, der leveres af tredjeparter, og som involverer vurdering, behandling, kommunikation eller forvaltning af databehandlingsfaciliteter eller tilføjelse af produkter eller tjenester til databehandlingsfaciliteter, skal have passende indbyggede sikkerhedskontroller.
   Artikel 17
   Sikkerheden af kommunikationsinfrastrukturen
   1.   Kommunikationsinfrastrukturen skal forvaltes og kontrolleres tilfredsstillende med henblik på at beskytte den mod trusler og garantere sikkerheden for selve kommunikationsinfrastrukturen og for det centrale SIS II, herunder oplysninger, der udveksles herigennem.
   2.   Sikkerhedsfunktioner, serviceniveauer og forvaltningskrav i forbindelse med alle netværkstjenester skal identificeres i serviceaftalen med tjenesteudbyderen.
   3.   Ud over at beskytte SIS II-adgangspunkterne skal enhver yderligere tjeneste, der anvendes af kommunikationsinfrastrukturen, også beskyttes. Der skal defineres passende foranstaltninger i sikkerhedspolitikken.
   Artikel 18
   Overvågning
   1.   Logs, som registrerer de oplysninger, der henvises til i artikel 18, stk. 1, i forordning (EF) nr. 1987/2006 og artikel 18, stk. 1, i afgørelse 2007/533/RIA, om hver adgang til og alle udvekslinger af personoplysninger inden for CS-SIS skal lagres forsvarligt og sikkert i og være tilgængelige fra de lokaler, hvor det overordnede CS-SIS og backuppen af CS-SIS er placeret i den maksimale periode, der henvises til i artikel 18, stk. 3, i forordning (EF) nr. 1987/2006 og artikel 18, stk. 3, i afgørelse 2007/533/RIA.
   2.   Procedurer for overvågning af brug eller fejl i databehandlingsfaciliteter skal fastlægges i sikkerhedspolitikken, og resultaterne af overvågningsaktiviteterne skal gennemgås regelmæssigt. Om nødvendigt skal der træffes passende foranstaltninger.
   3.   Logningsfaciliteter og logs skal beskyttes mod manipulation og uautoriseret adgang med henblik på at overholde kravene til indsamling og opbevaring af dokumentation i opbevaringsperioden.
   Artikel 19
   Krypteringsteknikker
   Krypteringsteknikker skal anvendes, hvor det er relevant, til beskyttelse af oplysninger. Anvendelsen heraf skal, sammen med formål og betingelser, godkendes af den sikkerhedsansvarlige for systemet på forhånd.
   KAPITEL IV

      SIKKERHEDEN I FORBINDELSE MED MENNESKELIGE RESSOURCER

   Artikel 20
   Personaleprofiler
   1.   Sikkerhedspolitikken skal definere funktionerne og ansvarsområderne for de personer, der er autoriseret til at have adgang til det centrale SIS II.
   2.   Sikkerhedspolitikken skal definere funktionerne og ansvarsområderne for de personer, der er autoriseret til at have adgang til kommunikationsinfrastrukturen.
   3.   Sikkerhedsroller og ansvarsområder for Kommissionens ansatte, leverandører og personale, der er involveret i den operationelle forvaltning, skal fastlægges, dokumenteres og meddeles til de pågældende personer. I jobbeskrivelsen og målene skal disse roller og ansvarsområder for Kommissionens tjenestegrene være angivet. For leverandører skal disse være indeholdt i kontrakter eller serviceniveauaftaler.
   4.   Der skal indgås aftaler om fortrolighed og tavshedspligt med alle personer, for hvem der ikke gælder nogen public service-regler på EU-plan eller medlemsstatsplan. Personale, der skal arbejde med SIS II-data, skal have den nødvendige sikkerhedsgodkendelse eller autorisation i overensstemmelse med de detaljerede procedurer, der skal fastlægges i sikkerhedspolitikken.
   Artikel 21
   Information af personale
   1.   Alt personale skal gennemføre relevante kurser i sikkerhedsbevidsthed, lovkrav, politikker og procedurer i det omfang, som deres arbejdsopgaver nødvendiggør det.
   2.   Ved ansættelsesforholdets eller kontraktens udløb skal ansvarsområder i forbindelse med jobskifte eller ansættelsesforholdets ophør fastsættes for ansatte og leverandører i sikkerhedspolitikken, og der skal fastlægges procedurer i sikkerhedspolitikken med henblik på at forvalte returneringen af aktiver og inddragelsen af adgangsrettigheder.
   KAPITEL V

      AFSLUTTENDE BESTEMMELSER

   Artikel 22
   Anvendelsesområde
   1.   Denne afgørelse finder anvendelse fra den dato, der fastsættes af Rådet i overensstemmelse med artikel 55, stk. 2, i forordning (EF) nr. 1987/2006 og artikel 71, stk. 2, i afgørelse 2007/533/RIA.
   2.   Artikel 1, stk. 1, artikel 2, stk. 1, artikel 2, stk. 3, litra b), d), f) og i), artikel 3, artikel 6, stk. 5, artikel 7, stk. 5, artikel 9, stk. 6 artikel 10, stk. 6, artikel 13, stk. 2 og 3, artikel 15, 18 og artikel 20, stk. 1, ophæves, når forvaltningsmyndigheden indleder sin virksomhed.

      Udfærdiget i Bruxelles, den 4. maj 2010.

            For Kommissionen

         José Manuel BARROSO

            Formand

      (1)  EUT L 381 af 28.12.2006, s. 4.

      (2)  EUT L 205 af 7.8.2007, s. 63.

      (3)  EFT L 8 af 12.1.2001, s. 1.


title: 2011/684/FUSP: Rådets afgørelse 2011/684/FUSP af 13. oktober 2011 om ændring af afgørelse 2011/273/FUSP om restriktive foranstaltninger over for Syrien

text:
               14.10.2011

               DA

               Den Europæiske Unions Tidende

               L 269/33

         RÅDETS AFGØRELSE 2011/684/FUSP
   af 13. oktober 2011
   om ændring af afgørelse 2011/273/FUSP om restriktive foranstaltninger over for Syrien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 9. maj 2011 vedtog Rådet afgørelse 2011/273/FUSP om restriktive foranstaltninger over for Syrien (1).

               (2)

               I betragtning af den alvorlige situation i Syrien, bør en yderligere enhed være omfattet af de restriktive foranstaltninger i afgørelse 2011/273/FUSP med henblik på at forhindre den pågældende enhed i at benytte pengemidler eller økonomiske ressourcer, som den på nuværende tidspunkt ejer, besidder eller kontrollerer, til at yde finansiel støtte til det syriske regime, idet indefrosne pengemidler eller økonomiske ressourcer, som den pågældende enhed senere har modtaget, samtidig midlertidigt tillades anvendt i forbindelse med finansieringen af handel med ikke-udpegede personer og enheder.

               (3)

               Afgørelse 2011/273/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   Rådets afgørelse 2011/273/FUSP ændres således:

               1)

               Artikel 3 ændres således:

                           i)

                           Stk. 1 affattes således:
                           »1.   Medlemsstaterne træffer de nødvendige foranstaltninger til at hindre indrejse i eller transit gennem deres område over for de personer, der er ansvarlige for den voldelige undertrykkelse af civilbefolkningen i Syrien, personer, der drager fordel af eller støtter regimet, og personer med tilknytning til dem, jf. listen i bilag I.«

                           ii)

                           Stk. 8, affattes således:
                           »8.   I tilfælde, hvor en medlemsstat i medfør af stk. 3, 4, 5, 6 og 7 tillader indrejse i eller transit gennem sit område for de personer, der er opført på listen i bilag I, begrænses tilladelsen til det formål, til hvilket den er udstedt, og den heraf berørte person.«

               2)

               Artikel 4 ændres således:

                           i)

                           Stk. 1 og 2 affattes således:
                           »1.   Alle pengemidler og økonomiske ressourcer, som tilhører, eller ejes, besiddes eller kontrolleres af de personer, der er ansvarlige for den voldelige undertrykkelse af civilbefolkningen i Syrien, personer og enheder, der drager fordel af eller støtter regimet, og personer og enheder med tilknytning til dem, jf. listerne i bilag I og II, indefryses.
                           2.   Ingen pengemidler eller økonomiske ressourcer må hverken direkte eller indirekte stilles til rådighed for eller være til fordel for de fysiske eller juridiske personer eller enheder, der er opført på listerne i bilag I og II.«

                           ii)

                           Stk. 3, litra a), affattes således:

                                       »a)

                                       er nødvendige til at dække basale behov hos de personer, der er opført på listerne i bilag I og II, og de familiemedlemmer, som disse har forsørgerpligt overfor, herunder betaling af fødevarer, husleje eller renter og afdrag på realkreditlån, medicin og lægebehandling, skatter, forsikringspræmier og offentlige forbrugsafgifter«.

                           iii)

                           Stk. 4, litra a), affattes således:

                                       »a)

                                       pengemidlerne eller de økonomiske ressourcer er omfattet af en judiciel, administrativ eller voldgiftsmæssig afgørelse om tilbageholdelsesret, der er truffet inden den dato, hvor den i artikel 4, stk. 1, omhandlede fysiske eller juridiske person eller enhed blev optaget i bilag I og II, eller af en judiciel, administrativ eller voldgiftsmæssig kendelse, der er afsagt før denne dato«.

                           iv)

                           Stk. 4, litra c), affattes således:

                                       »c)

                                       afgørelsen om tilbageholdelsesret eller kendelsen er ikke til fordel for en fysisk eller juridisk person eller enhed, der er opført i bilag I og II, og«.

                           v)

                           Der tilføjes følgende stykke:
                           »5a.   Stk. 1 er ikke til hinder for, at en udpeget enhed, som er opført på listen i bilag II, i en periode på to måneder efter datoen for dens udpegelse foretager en betaling fra indefrosne pengemidler eller økonomiske ressourcer, som denne enhed har modtaget efter datoen for dens udpegelse, når den pågældende betaling er forfalden i henhold til en kontrakt i forbindelse med finansieringen af handel, forudsat at den relevante medlemsstat har konstateret, at betalingen ikke er direkte eller indirekte modtaget af en person eller enhed omhandlet i stk. 1.«

               3)

               Artikel 4a affattes således:
               »Artikel 4a
               Intet krav, herunder krav om kompensation eller noget andet tilsvarende krav, såsom krav om modregning, bøder eller krav i henhold til en garanti, en fordring, som tager sigte på forlængelse eller indfrielse af en obligation, en finansiel garanti, herunder gældsbreve og tilsvarende instrumenter i forbindelse med en kontrakt eller en transaktion, hvis gennemførelse direkte eller indirekte helt eller delvis er blevet påvirket af foranstaltninger, der er omfattet af denne afgørelse, må tildeles de udpegede personer og enheder, som er opført på listerne i bilag I og II, eller nogen anden person eller enhed i Syrien, herunder Syriens regering, dens offentlige organer, selskaber og agenturer, eller nogen person eller enhed, som rejser fordringer gennem eller til fordel for en sådan person eller enhed.«

               4)

               Artikel 5, stk. 1, affattes således:
               »1.   Rådet udarbejder på forslag af en medlemsstat eller Unionens højtstående repræsentant for udenrigsanliggender og sikkerhedspolitik listerne i bilag I og II og vedtager ændringer hertil.«

               5)

               Artikel 6 affattes således:
               »Artikel 6
               1.   Bilag I og II skal indeholde grundene til at opføre de pågældende personer og enheder på listen.
               2.   Bilag I og II skal også indeholde de oplysninger, som er tilgængelige, og som er nødvendige for at identificere de pågældende personer eller enheder. For så vidt angår personer kan sådanne oplysninger omfatte navne med tilhørende aliaser, fødselsdato og fødested, nationalitet, pas- og identitetskortnumre, køn, adresse, hvis denne er kendt, og funktion eller erhverv. For så vidt angår enheder kan sådanne oplysninger omfatte navne, registreringssted og -dato, registreringsnummer og forretningssted.«

         Artikel 2
   Bilaget til afgørelse 2011/273/FUSP bliver til bilag I.
   Artikel 3
   Bilaget til denne afgørelse tilføjes som bilag II til afgørelse 2011/273/FUSP.
   Artikel 4
   Denne afgørelse træder i kraft på dagen for vedtagelsen.

      Udfærdiget i Bruxelles, den 13. oktober 2011.

            På Rådets vegne

         M. DOWGIELEWICZ

            Formand

      (1)  EUT L 121 af 10.5.2011, s. 11.

      BILAG

            »BILAG II

               Enheder som omhandlet i artikel 4, stk. 1

               Enheder

                        Navn

                        Identificerende oplysninger

                        Begrundelse

                        Dato for opførelse på listen

                        1.

                        Commercial Bank of Syria

                                    —

                                    Damaskusafdelingen, Postboks 2231, Moawiya St., Damaskus, Syrien;- Postboks 933, Yousef Azmeh Square, Damaskus, Syrien;

                                    —

                                    Aleppoafdelingen, Postboks 2, Kastel Hajjarin St., Aleppo, Syrien;

                              SWIFT/BIC CMSY SY DA; alle kontorer i hele verden [NPWMD]
                        Websted: http://cbs-bank.sy/En-index.php
                        Tlf.: +963 11 2218890
                        Fax: +963 11 2216975
                        direktion: dir.cbs@mail.sy

                        Statsejet bank, som yder finansiel støtte til regimet.

                        13.10.2011«


title: Afgørelse truffet af EFTA-staternes Stående Udvalg nr. 1/2007/SU af 25. oktober 2007 om ændring af afgørelse nr. 5/2004/SU truffet af Det Stående Udvalg om fastsættelse af princippet om udgiftsdeling i forbindelse med EØS’ finansielle mekanisme

text:
               8.5.2008

               DA

               Den Europæiske Unions Tidende

               L 122/32

      AFGØRELSE TRUFFET AF EFTA-STATERNES STÅENDE UDVALG

      Nr. 1/2007/SU
   af 25. oktober 2007
   om ændring af afgørelse nr. 5/2004/SU truffet af Det Stående Udvalg om fastsættelse af princippet om udgiftsdeling i forbindelse med EØS’ finansielle mekanisme
   EFTA-STATERNES STÅENDE UDVALG HAR —
   under henvisning til aftalen om Det Europæiske Økonomiske Samarbejdsområde, som ændret ved protokol om ændring af aftalen om Det Europæiske Økonomiske Samarbejdsområde, i det følgende benævnt EØS-aftalen,
   under henvisning til protokol 38a om EØS’ finansielle mekanisme, der er indføjet i EØS-aftalen ved aftalen om Den Tjekkiske Republiks, Republikken Estlands, Republikken Cyperns, Republikken Ungarns, Republikken Letlands, Republikken Litauens, Republikken Maltas, Republikken Polens, Republikken Sloveniens og Den Slovakiske Republiks deltagelse i Det Europæiske Økonomiske Samarbejdsområde og ændret ved aftalen om Republikken Bulgariens og Rumæniens deltagelse i Det Europæiske Økonomiske Samarbejdsområde,
   under henvisning til afgørelse truffet af EFTA-staternes Stående Udvalg nr. 5/2004/SU af 23. september 2004 om fastsættelse af princippet om udgiftsdeling i forbindelse med EØS’ finansielle mekanisme,
   under henvisning til at Liechtenstein nu selv er i stand til at levere officielle data om sit bruttonationalprodukt (BNP) —
   TRUFFET FØLGENDE AFGØRELSE:
   Artikel 1
   Punkt 6 og 7 i bilaget til afgørelse nr. 5/2004/SU truffet af EFTA-staternes Stående Udvalg om fastsættelse af princippet om udgiftsdeling i forbindelse med EØS’ finansielle mekanisme udgår og erstattes af følgende punkt 6:

                  »6.

                  De BNP-oplysninger, som danner grundlag for beregningen af bidragene for et givet år t, skal meddeles senest den 1. februar i samme år og vedrøre årene t-4, t-3 og t-2. Hvad angår Liechtenstein skal de tre seneste år, for hvilke der findes data, benyttes.«

   Artikel 2
   Denne afgørelse træder i kraft omgående. Den anvendes for første gang ved tranchen 2007-2008.
   Artikel 3
   Denne afgørelse offentliggøres i Den Europæiske Unions Tidendes EØS-afsnit ogEØS-tillæg.

      Udfærdiget i Bruxelles, den 25. oktober 2007.

            På Det Stående Udvalgs vegne

            Formanden

         Stefán Haukur JÓHANNESSON

            Generalsekretæren

         Kåre BRYN


title: 2012/488/EU: Rådets afgørelse af 22. juni 2012 om den holdning, Den Europæiske Union skal indtage i Udvalget For Handel og Bæredygtig Udvikling, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, om bestemmelserne for hvordan civilsamfundsforummet skal fungere og om nedsættelsen af det ekspertpanel, der skal undersøge de anliggender, der hører ind under kompetenceområdet for Udvalget for Handel og Bæredygtig Udvikling

text:
               28.8.2012

               DA

               Den Europæiske Unions Tidende

               L 231/1

         RÅDETS AFGØRELSE
   af 22. juni 2012
   om den holdning, Den Europæiske Union skal indtage i Udvalget For Handel og Bæredygtig Udvikling, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, om bestemmelserne for hvordan civilsamfundsforummet skal fungere og om nedsættelsen af det ekspertpanel, der skal undersøge de anliggender, der hører ind under kompetenceområdet for Udvalget for Handel og Bæredygtig Udvikling
   (2012/488/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
   under henvisning til forslag fra Europa-Kommissionen, og
   ud fra følgende betragtninger:

               (1)

               Den 23. april 2007 bemyndigede Rådet Kommissionen til at føre forhandlinger om en frihandelsaftale med Republikken Korea på Den Europæiske Unions og dens medlemsstaters vegne.

               (2)

               Frihandelsaftalen mellem Den Europæiske Union og dens medlemsstater på den ene side og Republikken Korea på den anden side (1) (»aftalen«) blev undertegnet den 6. oktober 2010.

               (3)

               I henhold til aftalens artikel 15.10, stk. 5, har aftalen fundet midlertidig anvendelse siden 1. juli 2011 med forbehold af dens senere indgåelse.

               (4)

               Artikel 13.13, stk. 1, i aftalen fastsætter, at parterne aftaler ved en beslutning, der træffes i Udvalget for Handel og Bæredygtig Udvikling (»EU-Korea-Udvalget for Handel og Bæredygtig Udvikling«) senest et år efter denne aftales ikrafttrædelse, hvordan civilsamfundsforummet skal fungere.

               (5)

               Artikel 13.15, stk. 3, indeholder bestemmelser om udarbejdelsen af en liste over personer, der kan indkaldes til et ekspertpanel, der skal undersøge de anliggender, der måtte opstå inden for kapitlet om handel og bæredygtig udvikling, som eventuelt ikke behandles på tilfredsstillende vis gennem regeringskonsultationer.

               (6)

               Unionen bør fastlægge den holdning, der skal indtages, med hensyn til hvordan civilsamfundsforummet skal fungere, og den liste over personer, der kan indkaldes til at indgå i ekspertpanelet —

         VEDTAGET DENNE AFGØRELSE:
   Artikel 1
   Den holdning, Den Europæiske Union skal indtage i EU-Korea-Udvalget For Handel og Bæredygtig Udvikling, der er nedsat ved frihandelsaftalen mellem Den Europæiske Union og dens medlemsstater på den ene side og Republikken Korea på den anden side, om

               a)

               hvordan civilsamfundsforummet skal fungere i henhold til artikel 13.13, stk. 1, i frihandelsaftalen, og

               b)

               udarbejdelsen af en liste over kvalificerede personer, der skal indgå i panelet i henhold til artikel 13.15, stk. 3, i frihandelsaftalen

         baseres på de udkast til EU-Korea-Udvalget for Handel og Bæredygtig Udviklings afgørelser, som er knyttet til denne afgørelse.
   Artikel 2
   Denne afgørelse træder i kraft på dagen for vedtagelsen.

      Udfærdiget i Luxembourg, den 22. juni 2012.

            På Rådets vegne

         M. VESTAGER

            Formand

      (1)  EUT L 127 af 14.5.2011, s. 6.

      UDKAST
      EU-KOREA-UDVALGET FOR HANDEL OG BÆREDYGTIG UDVIKLINGS AFGØRELSE Nr. …/2012
      af …
      om vedtagelse af bestemmelserne for, hvordan civilsamfundsforummet skal fungere i henhold til artikel 13.13 i frihandelsaftalen mellem Den Europæiske Union og dens medlemsstater på den ene side og Republikken Korea på den anden side
      EU-KOREA-UDVALGET FOR HANDEL OG BÆREDYGTIG UDVIKLING HAR —
      under henvisning til frihandelsaftalen mellem Den Europæiske Union og dens medlemsstater på den ene side og Republikken Korea på den anden side (»aftalen«), der blev undertegnet i Bruxelles den 6. oktober 2010, særlig artikel 13.13, og
      ud fra følgende betragtninger:

                  (1)

                  Artikel 13.13 i aftalen fastlægger, at medlemmerne i de nationale rådgivende grupper i hver part mødes i et civilsamfundsforum.

                  (2)

                  Sammensætningen af civilsamfundsforummet sikrer en ligelig repræsentation blandt medlemmerne i de nationale rådgivende grupper.

                  (3)

                  Parterne aftaler ved en beslutning, som træffes i EU-Korea-Udvalget for Handel og Bæredygtig Udvikling senest et år efter aftalens ikrafttrædelse, hvordan civilsamfundsforummet skal fungere —

            VEDTAGET DENNE AFGØRELSE:
      Artikel 1
      Bestemmelserne for, hvordan civilsamfundsforummet skal fungere, jf. bilaget til denne afgørelse, fastlægges hermed.
      Artikel 2
      Denne afgørelse træder i kraft på dagen for vedtagelsen.

         Udfærdiget i …, dato …

            For EU-Korea-Udvalget for Handel og Bæredygtig Udvikling

               Medformand for EU-Korea-Udvalget for Handel og Bæredygtig Udvikling fra Republikken Korea

               Medformand for EU-Korea-Udvalget for Handel og Bæredygtig Udvikling fra Den Europæiske Union

         BILAG

            BESTEMMELSER FOR, HVORDAN CIVILSAMFUNDSFORUMMET SKAL FUNGERE

         Artikel 1
         Civilsamfundsforummet sammensættes af 12 medlemmer af den nationale rådgivende gruppe for Unionen og af 12 medlemmer af den nationale rådgivende gruppe for Korea, som er udpeget af de nationale rådgivende grupper. Medlemmerne kan ledsages af rådgivende eksperter. Repræsentanterne for civilsamfundsforummet fra hver part skal omfatte mindst 3 repræsentanter for henholdsvis erhvervsorganisationer, fagforeninger og ngo'er inden for miljø.
         Artikel 2
         Civilsamfundsforummet har en medformand fra Unionen og en fra Korea. Medformændene udpeges af henholdsvis den nationale rådgivende gruppe for Unionen og den nationale rådgivende gruppe for Korea blandt deres deltagere i civilsamfundsforummet.
         Medformændene udarbejder dagsordenen for civilsamfundsforummets møder ud fra anmodninger fra de respektive nationale rådgivende grupper. Desuden indeholder dagsordenen følgende faste punkter:

                     a)

                     oplysning af parterne om gennemførelsen af kapitlet om handel og bæredygtig udvikling

                     b)

                     rapporter om konsultationer i henhold til artikel 13.14 og om arbejde, der er udført af ekspertpanelet i henhold til artikel 13.15.

               Artikel 3
         Civilsamfundsforummet mødes mindst én gang om året skiftevis i Bruxelles og Seoul, medmindre andet er aftalt af parterne. Der kan afholdes et ekstraordinært møde på anmodning af én af de nationale rådgivende grupper.

      UDKAST
      EU-KOREA-UDVALGET FOR HANDEL OG BÆREDYGTIG UDVIKLINGS AFGØRELSE Nr. …/2012
      af …
      om nedsættelsen af et ekspertpanel i henhold til artikel 13.15 i frihandelsaftalen mellem Den Europæiske Union og dens medlemsstater på den ene side og Republikken Korea på den anden side
      EU-KOREA-UDVALGET FOR HANDEL OG BÆREDYGTIG UDVIKLING HAR —
      under henvisning til frihandelsaftalen mellem Den Europæiske Union og dens medlemsstater på den ene side og Republikken Korea på den anden side (»parterne« og »aftalen«), der blev undertegnet i Bruxelles den 6. oktober 2010, særlig artikel 13.15, og
      ud fra følgende betragtninger:

                  (1)

                  En part kan anmode om, at der indkaldes et ekspertpanel med henblik på at undersøge et spørgsmål, som ikke er blevet løst tilfredsstillende gennem konsultationer på statsplan.

                  (2)

                  Gennemførelsen af ekspertpanelets anbefalinger overvåges af EU-Korea-Udvalget for Handel og Bæredygtig Udvikling.

                  (3)

                  Parterne har opstillet en liste med 18 navne, jf. bilaget til denne afgørelse —

            VEDTAGET DENNE AFGØRELSE:
      Artikel 1
      Listen over de eksperter, der kan indgå i panelet i henhold til artikel 13.15 i aftalen, er fastlagt i bilaget til denne afgørelse, og vedtages hermed.
      Artikel 2
      Denne afgørelse træder i kraft på dagen for vedtagelsen og meddeles EU-Korea-Udvalget for Handel og Bæredygtig Udvikling.

         Udfærdiget i …, dato: …

            For EU-Korea-Udvalget for Handel og Bæredygtig Udvikling

               Medformand for EU-Korea-Udvalget for Handel og Bæredygtig Udvikling fra Republikken Korea

               Medformand for EU-Korea-Udvalget for Handel og Bæredygtig Udvikling fra Den Europæiske Union

         BILAG

            LISTE OVER EKSPERTER

            Eksperter foreslået af Korea

                     Kee-whahn CHAH

                     Young Gil CHO

                     Weon Jung KIM

                     Suh-Yong CHUNG

                     Taek-Whan HAN

                     Won-Mog CHOI

            Eksperter foreslået af Unionen

                     Eddy LAURIJSSEN

                     Jorge CARDONA

                     Karin LUKAS

                     Hélène RUIZ FABRI

                     Laurence BOISSON DE CHAZOURNES

                     Geert VAN CALSTER

            Formænd

                     Thomas P. PINANSKY

                     Nguyen Van TAI

                     Le HA THANH

                     Jill MURRAY

                     Ricardo MELÉNDEZ-ORTIZ

                     Nathalie BERNASCONI-OSTERWALDER


Avis juridique important

|

31987D0554

87/554/EØF: Rådets afgørelse af 23. november 1987 om indgåelse af Den Internationale Overenskomst om Jute og Jutevarer af 1982

EF-Tidende nr. L 337 af 27/11/1987 s. 0073 - 0073

*****  RAADETS  AFGOERELSE  af 23. november 1987  om indgaaelse af Den Internationale Overenskomst om Jute og Jutevarer af 1982  (87/554/EOEF)  RAADET FOR DE EUROPAEISKE  FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab, saerlig artikel 113,  under henvisning til forslag fra Kommissionen, og  ud fra foelgende betragtninger:  Den Internationale Overenskomst om Jute og Jutevarer af 1982 blev undertegnet den 6. juni 1983 paa Faellesskabets vegne, og i overensstemmelse med Raadets afgoerelse 83/328/EOEF af 26. maj 1983 om undertegnelse og meddelelse om midlertidig anvendelse af overenskomsten (1) har ti medlemsstater undertegnet overenskomsten;  i overensstemmelse med naevnte afgoerelse blev De Forenede Nationers generalsekretaer underrettet om, at Faellesskabet havde til hensigt at ivaerksaette den institutionelle procedure, der er noedvendig for godkendelsen af overenskomsten, og at Faellesskabet ville anvende overenskomsten midlertidigt, naar den traadte i kraft i overensstemmelse med artikel 40;  overenskomstens formaal falder saaledes dels ind under den faelles handelspolitik og dels ind under det tekniske eller det udviklingsmaessige samarbejde; til dens gennemfoerelse kraeves der derfor baade en faellesskabsaktion og en faelles aktion fra medlemsstaternes side;  i mellemtiden har de medlemsstater, der har undertegnet overenskomsten, ratificeret denne, og to medlemsstater har tiltraadt den;  overenskomsten er traadt endeligt i kraft;  Faellesskabet boer godkende Den Internationale Overenkomst om Jute og Jutevarer af 1982 i overensstemmelse med artikel 37 i overenskomsten -  TRUFFET FOELGENDE AFGOERELSE:  Artikel 1  Den Internationale Overenskomst om Jute og Jutevarer af 1982 godkendes herved paa Det Europaeiske OEkonomiske Faellesskabs vegne.  Teksten til overenskomsten er knyttet til afgoerelse 83/328/EOEF.  Artikel 2  Formanden for Raadet bemyndiges til at udpege den person, der er befoejet til at deponere godkendelsesinstrumentet.  Udfaerdiget i Bruxelles, den 23. november 1987.  Paa Raadets vegne  U. ELLEMANN-JENSEN  Formand  (1) EFT nr. L 185 af 8. 7. 1983, s. 1.


title: Rådets afgørelse (FUSP) 2015/555 af 7. april 2015 om ændring af afgørelse 2011/235/FUSP om restriktive foranstaltninger over for visse personer og enheder på baggrund af situationen i Iran

text:
               8.4.2015

               DA

               Den Europæiske Unions Tidende

               L 92/91

         RÅDETS AFGØRELSE (FUSP) 2015/555
   af 7. april 2015
   om ændring af afgørelse 2011/235/FUSP om restriktive foranstaltninger over for visse personer og enheder på baggrund af situationen i Iran
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 29, og
   ud fra følgende betragtninger:

               (1)

               Den 12. april 2011 vedtog Rådet afgørelse 2011/235/FUSP (1).

               (2)

               På grundlag af en gennemgang af afgørelse 2011/235/FUSP bør de restriktive foranstaltninger deri forlænges indtil den 13. april 2016.

               (3)

               Rådet har også besluttet, at oplysningerne vedrørende visse personer og en enhed i bilaget til afgørelse 2011/235/FUSP bør ajourføres.

               (4)

               Der er desuden ikke længere grund til fortsat at lade to personer være opført på listen over personer og enheder, der er omfattet af restriktive foranstaltninger, i bilaget til afgørelse 2011/235/FUSP.

               (5)

               Endvidere bør oplysningerne vedrørende én person, som allerede er opført på listen i bilaget til afgørelse 2011/235/FUSP, fjernes.

               (6)

               Afgørelse 2011/235/FUSP bør ændres i overensstemmelse hermed —

         VEDTAGET DENNE AFGØRELSE:
   Artikel 1
   Artikel 6, stk. 2, i afgørelse 2011/235/FUSP affattes således:

      »2.   Denne afgørelse finder anvendelse indtil den 13. april 2016. Den gennemgås løbende. Den kan om nødvendigt forlænges eller ændres, hvis Rådet skønner, at målene i den ikke er nået.«

   Artikel 2
   Bilaget til afgørelse 2011/235/FUSP ændres som anført i bilaget til nærværende afgørelse.
   Artikel 3
   Denne afgørelse træder i kraft dagen efter offentliggørelsen i Den Europæiske Unions Tidende.

      Udfærdiget i Bruxelles, den 7. april 2015.

            På Rådets vegne

         E. RINKĒVIČS

            Formand

      (1)  Rådets afgørelse 2011/235/FUSP af 12. april 2011 om restriktive foranstaltninger over for visse personer og enheder på baggrund af situationen i Iran (EUT L 100 af 14.4.2011, s. 51).

      BILAG

                  1)

                  Oplysningerne om følgende personer fjernes fra listen i bilaget til afgørelse 2011/235/FUSP:

                              42.

                              HEYDARI Nabiollah

                              70.

                              REZVANI Gholomani

                              72.

                              ELAHI Mousa Khalil.

                  2)

                  Oplysningerne om følgende personer og enhed i bilaget til afgørelse 2011/235/FUSP affattes således:

                     Personer

                              Navn

                              Identificerende oplysninger

                              Begrundelse

                              Opført på listen den

                              10.

                              RADAN Ahmad-Reza

                              Fødested: Isfahan (Iran) — Fødselsdato: 1963

                              Leder af politicentret for strategiske studier, tidligere vicechef for Irans nationale politi indtil juni 2014. Som vicechef for det nationale politi siden 2008 har Radan været ansvarlig for politistyrkernes korporlige overfald og mord på samt vilkårlige anholdelser og tilbageholdelser af demonstranter.

                              12.4.2011

                              13.

                              TAEB Hossein

                              Fødested: Teheran — Fødselsdato: 1963

                              Stedfortrædende øverstbefalende for IRGC's efterretningsorganisation. Tidligere øverstbefalende for Basij indtil oktober 2009. Styrker under hans kommando har deltaget i korporlige masseoverfald, mord, fængsling og tortur over for fredelige demonstranter.

                              12.4.2011

                              14.

                              SHARIATI Seyeed Hassan

                              Tidligere leder af retsvæsenet i Mashhad indtil september 2014. Er sandsynligvis ved at blive overført til en anden funktion. Retssager under hans myndighed har været summariske og er blevet ført for lukkede døre i strid med de anklagedes grundlæggende rettigheder og på grundlag af tilståelser, der er fremkommet under pres og tortur. Henrettelseskendelser er blevet udstedt en masse, og dødsdommene er således blevet afsagt uden tilstrækkelig overholdelse af retfærdige rettergangsprocedurer.

                              12.4.2011

                              15.

                              DORRI-NADJAFABADI Ghorban-Ali

                              Fødested: Najafabad (Iran) — Fødselsdato: 1945

                              Medlem af Ekspertrådet og repræsentant for den øverste leder i Markaziprovinsen (»Centralprovinsen«). Tidligere leder af den offentlige anklagemyndighed i Iran indtil september 2009 og forhenværende efterretningsminister under præsident Khatami.
                              Som leder af den offentlige anklagemyndighed i Iran gav han ordre til og førte tilsyn med skueprocesserne efter de første demonstrationer efter valget, hvor de anklagede blev nægtet deres rettigheder og advokatbistand. Han har også en del af ansvaret for overgrebene i Kahrizak.

                              12.4.2011

                              16.

                              HADDAD Hassan (alias Hassan ZAREH DEHNAVI)

                              Tidligere dommer ved Teherans Revolutionsdomstol, afdeling 26. Han var ansvarlig for sagerne om de internerede i forbindelse med kriserne efter valget og rettede regelmæssigt trusler mod de interneredes familier for at bringe dem til tavshed. Han har medvirket til at udstede fængslingskendelser til Kahrizakfængslet. I november 2014 blev hans rolle i interneredes dødsfald officielt anerkendt af de iranske myndigheder.

                              12.4.2011

                              18.

                              HEYDARIFAR Ali-Akbar

                              Tidligere dommer ved Teherans Revolutionsdomstol. Han deltog i retssagerne mod demonstranterne. Han blev udspurgt af domstolsmyndighederne om overgrebene i Kahrizak. Han medvirkede til at udstede fængslingskendelser med henblik på overførelse af internerede til Kahrizakfængslet. I november 2014 blev hans rolle i interneredes dødsfald officielt anerkendt af de iranske myndigheder.

                              12.4.2011

                              19.

                              JAFARI-DOLATABADI Abbas

                              Fødested: Yazd (Iran) — Fødselsdato: 1953

                              Offentlig anklager i Teheran siden august 2009. Dolatabadis kontor rejste tiltale mod en lang række demonstranter, herunder personer, som deltog i ashurademonstrationerne i december 2009. Han beordrede lukning af Karroubis kontor i september 2009 og anholdelse af adskillige reformpolitikere, og han nedlagde forbud mod to reformpartier i juni 2010. Hans kontor anklagede demonstranter for muharaba, dvs. fjendskab mod Gud, hvilket er forbundet med dødsstraf, og nægtede personer, der stod til dødsstraf, en retfærdig procedure. Hans kontor slog også ned på og anholdt reformtilhængere, menneskerettighedsaktivister og mediefolk som led i en bred indsats mod den politiske opposition.

                              20.

                              MOGHISSEH Mohammad (alias NASSERIAN)

                              Dommer, leder af Teherans Revolutionsdomstol, afdeling 28. Han har behandlet de sager, der blev rejst efter valget. Han har afsagt langvarige fængselsdomme efter uretfærdige retssager til samfundsaktivister, politiske aktivister og journalister og adskillige dødsdomme til demonstranter, samfundsaktivister og politiske aktivister.

                              12.4.2011

                              21.

                              MOHSENI-EJEI Gholam-Hossein

                              Fødested: Ejiyeh — Fødselsdato: ca.1956

                              Siden september 2009 leder af den offentlige anklagemyndighed i Iran og talsmand for retsvæsenet og tidligere efterretningsminister under valget i 2009. Mens han var efterretningsminister under valget i 2009, var efterretningsagenter under hans ledelse ansvarlige for fængsling, tortur og fremtvingelse af falske tilståelser under pres fra hundreder af aktivister, journalister, dissidenter og reformpolitikere. Desuden blev politikere tvunget til at fremsætte falske tilståelser under uudholdelige forhør, som omfattede tortur, overgreb, afpresning og trusler mod familiemedlemmer.

                              12.4.2011

                              22.

                              MORTAZAVI Said

                              Fødested: Meybod, Yazd (Iran) — Fødselsdato: 1967

                              Tidligere offentlig anklager i Teheran indtil august 2009.
                              Som offentlig anklager i Teheran udstedte han en stående ordre, der blev brugt til at fængsle hundreder af aktivister, journalister og studerende. I januar 2010 blev han efter en parlamentarisk undersøgelse holdt direkte ansvarlig for at fængsle tre fanger, som efterfølgende døde under tilbageholdelsen. Han blev suspenderet i august 2010, efter at det iranske retsvæsen havde undersøgt hans rolle i, at de tre mænd, der var fængslet på hans ordre efter valget, var afgået ved døden I november 2014 blev hans rolle i interneredes dødsfald officielt anerkendt af de iranske myndigheder.

                              12.4.2011

                              23.

                              PIR-ABASSI Abbas

                              Dommer ved Teherans Revolutionsdomstol, afdeling 26. Han er ansvarlig for retssagerne efter valget, han har afsagt langvarige fængselsdomme efter uretfærdige retssager mod menneskerettighedsaktivister og afsagt adskillige dødsdomme til demonstranter.

                              12.4.2011

                              28.

                              YASAGHI Ali-Akbar

                              Dommer ved højesteret. Tidligere retspræsident, Mashhads Revolutionsdomstol. Retssager under hans myndighed har været summariske og er blevet ført for lukkede døre i strid med de anklagedes grundlæggende rettigheder. Henrettelseskendelser er blevet udstedt en masse, og dødsdommene er således blevet afsagt uden tilstrækkelig overholdelse af retfærdige rettergangsprocedurer.

                              12.4.2011

                              30.

                              ESMAILI Gholam-Hossein

                              Leder af domstolene i Teheran. Tidligere leder af Irans fængselsorganisation. Som sådan var han medansvarlig for massefængslingen af politiske demonstranter og mørklægningen af de overgreb, der skete i fængselssystemet.

                              12.4.2011

                              34.

                              AKBARSHAHI Ali-Reza

                              Generaldirektør for Irans hovedkvarter for narkotikabekæmpelse. Tidligere leder af Teherans politi. Under hans lederskab var politistyrken ansvarlig for anvendelsen af udenretlig vold mod mistænkte under anholdelse og varetægtsfængsling. Teherans politi var også inddraget i razziaerne mod sovesalene på Teherans universitet i juni 2009, hvor flere end 100 studerende blev såret af politiet og Basiji ifølge en iransk Majliskommission.

                              10.10.2011

                              36.

                              AVAEE Seyyed Ali-Reza (alias AVAEE Seyyed Alireza)

                              Rådgiver for disciplinærdomstolen for dommere siden april 2014. Tidligere præsident for domstolene i Teheran. Han har i denne stilling været ansvarlig for krænkelser af menneskerettighederne, vilkårlige anholdelser, undertrykkelse af fangers rettigheder og forøgelse af henrettelserne.

                              10.10.2011

                              37.

                              BANESHI Jaber

                              Rådgiver for domstolene i Iran. Shiraz' tidligere anklager indtil 2012. Han var ansvarlig for den overdrevne og stigende anvendelse af dødsstraf ved at have afsagt dusinvis af dødsstraffe. Var anklager under bombesagen i Shiraz i 2008, som regimet anvendte til at idømme flere modstandere af regimet til døden.

                              10.10.2011

                              40.

                              HABIBI Mohammad Reza

                              Isfahans viceanklager. Medvirker i retssager, hvor de tiltalte nægtes en retfærdig rettergang — f.eks. Abdollah Fathi, der blev henrettet i maj 2011, efter at hans ret til at blive hørt og spørgsmålene vedrørende hans psykiske sundhed blev ignoreret af Habibi i retssagen mod ham i marts 2010. Han er derfor medskyldig i alvorlige krænkelser af retten til en retfærdig procedure ved at bidrage til overdreven og stigende anvendelse af dødsstraf og en markant forøgelse af antallet af henrettelser siden begyndelsen af 2011.

                              10.10.2011

                              41.

                              HEJAZI Mohammad

                              Fødested: Ispahan Fødselsdato: 1956

                              Stedfortrædende leder for de væbnede styrker og har spillet en hovedrolle i forbindelse med intimidering af og trusler mod Irans fjender og bombningen af kurdiske landsbyer i Irak. Tidligere chef for IRGC's Sarollahkorps i Teheran og tidligere chef for Basijstyrkerne og spillede en vigtig rolle i forbindelse med overgrebene efter valget.

                              10.10.2011

                              47.

                              KHALILOLLAHI Moussa (alias KHALILOLLAHI Mousa, ELAHI Mousa Khalil)

                              Tabriz' anklager. Han var inddraget i Sakineh Mohammadi-Ashtianis sag og er medvirkende til alvorlige krænkelser af retten til en retfærdig procedure.

                              10.10.2011

                              48.

                              MAHSOULI Sadeq (alias MAHSULI, Sadeq)

                              Fødested: Oroumieh (Iran) Fødselsdato: 1959/1960

                              Rådgiver for tidligere præsident og nuværende medlem af Mæglernes Råd, Mahmoud Ahmadinejad, og medlem af grupperingen Perseverance Front. Minister for velfærd og social sikring mellem 2009 og 2011. Indenrigsminister indtil august 2009. Som indenrigsminister havde Mahsouli ansvaret for alle politistyrkerne, indenrigsministeriets sikkerhedsagenter og de civilklædte agenter. Styrkerne under hans ledelse var ansvarlige for angrebene på Teherans universitets sovesale den 14. juni 2009 og for torturen af de studerende i ministeriets kælder (den berygtede 4. kælderetage). Andre protesterende blev alvorligt mishandlet i tilbageholdelsescentret i Kahrizak, som politiet drev under Mahsoulis kontrol.

                              10.10.2011

                              49.

                              MALEKI Mojtaba

                              Kermanshahs anklager. Har spillet en rolle i den voldsomme stigning i antallet af dødsdomme, der afsiges i Iran, herunder retssagerne mod syv fanger dømt for narkotikahandel, som blev hængt den samme dag den 3. januar 2010 i centralfængslet i Kermanshah.

                              10.10.2011

                              52.

                              KHODAEI SOURI Hojatollah

                              Fødested: Selseleh (Iran) — Fødselsdato: 1964

                              Medlem af komitéen for national sikkerhed og udenrigspolitik. Parlamentsdeputeret for Lorestanprovinsen. Medlem af Parlamentets Kommission for Udenrigs- og Sikkerhedspolitik. Tidligere leder af Evinfængslet indtil 2012. Tortur var almindeligt i Evinfængslet, mens Souri var leder. I afdeling 209 blev mange aktivister holdt indespærret på grund af deres fredelige aktiviteter i opposition til den siddende regering.

                              10.10.2011

                              53.

                              TALA Hossein (alias TALA Hosseyn)

                              Iransk parlamentsmedlem. Tidligere generalguvernør (»Farmandar«) for Teheranprovinsen indtil september 2010 og ansvarlig for politiets indgriben og dermed for undertrykkelsen af demonstrationer.
                              Han modtog en pris i december 2010 for sin rolle i undertrykkelsen efter valget.

                              10.10.2011

                              54.

                              TAMADDON Morteza (alias TAMADON Morteza)

                              Fødested: Shahr Kord-Isfahan Fødselsdato: 1959

                              Chef for Teheranprovinsens offentlige sikkerhedsråd. IRGC's generalguvernør for Teheranprovinsen.
                              I sin egenskab af guvernør og chef for Teheranprovinsens offentlige sikkerhedsråd har han det overordnede ansvar for alle de undertrykkelsesaktiviteter, der udføres af IRGC i Teheranprovinsen, herunder indgrebene over for de politiske protester siden juni 2009.

                              10.10.2011

                              57.

                              HAJMOHAM-MADI Aziz

                              Dommer i Teheranprovinsens straffedomstol. Tidligere dommer i første afdeling i retten i Evin. Han var ansvarlig for flere retssager mod demonstranter, navnlig den mod Abdol-Reza Ghanbari, en lærer, der blev anholdt i januar 2010 og dømt til døden for sine politiske aktiviteter. Førsteinstansretten i Evin blev oprettet inden for Evinfængslet, og Jafari Dolatabadi forsvarede oprettelsen i marts 2010. I dette fængsel er visse af de anklagede blevet indespærret, mishandlet og tvunget til at afgive falske erklæringer.

                              10.10.2011

                              59.

                              BAKHTIARI Seyyed Morteza

                              Fødested: Mashad (Iran) Fødselsdato: 1952

                              Vicerigsadvokat, ansvarlig for politiske og sikkerhedsmæssige spørgsmål. Tidligere justitsminister fra 2009-2013.
                              I løbet af hans tid som justitsminister faldt fængselsforholdene i Iran til langt under de accepterede internationale standarder, og der foregik udbredt mishandling af fangerne. Han spillede desuden en hovedrolle i forbindelse med truslerne mod og chikanen af iranerne i udlandet ved at meddele, at der bliver oprettet en særret, som specifikt skal tage sig af de iranere, der bor i udlandet. Han havde også ansvar for en markant forøgelse af antallet af henrettelser i Iran, herunder hemmelige henrettelser, som ikke blev meddelt af regeringen, og henrettelser for narkotikarelaterede overtrædelser.

                              10.10.2011

                              60.

                              HOSSEINI dr. Mohammad (alias HOSSEYNI, dr. Seyyed Mohammad; Seyed, Sayyed og Sayyid)

                              Fødested: Rafsanjan, Kerman Fødselsdato: 1961

                              Rådgiver for tidligere præsident og nuværende medlem af Mæglernes Råd, Mahmoud Ahmadinejad. Tidligere minister for kultur og islamisk vejledning (2009-2013). Han var tidligere i IRGC og var medvirkende i undertrykkelsen af journalister

                              10.10.2011

                              61.

                              MOSLEHI Heydar (alias MOSLEHI Heidar; MOSLEHI Haidar)

                              Fødested: Isfahan (Iran) Fødselsdato: 1956

                              Leder af organisationen for publikationer om præsteskabets rolle i krig. Tidligere efterretningsminister (2009-2013).
                              Under hans ledelse fortsatte Efterretningsministeriet praksissen med udbredte vilkårlige tilbageholdelser og forfølgelse af protesterende og systemkritikere. Efterretningsministeriet driver Evinfængslets afdeling 209, hvor mange aktivister har været indespærret på grund af deres fredelige aktiviteter i opposition til den siddende regering. Forhørsledere fra Efterretningsministeriet har udsat fanger i afdeling 209 for prygl samt psykisk og seksuel mishandling.

                              10.10.2011

                              62.

                              ZARGHAMI Ezzatollah

                              Fødested: Dezful (Iran) Fødselsdato: 22. juli 1959

                              Chef for Islamic Republic of Iran Broadcasting (IRIB) indtil november 2014. Er sandsynligvis ved at blive overført til en anden funktion. Under hans ansættelse hos IRIB var han ansvarlig for alle programlægningsbeslutninger. I august 2009 og december 2011 viste IRIB tvungne tilståelser fra fanger og en serie af skueprocesesser. Dette er en klar krænkelse af de internationale bestemmelser om retten til en retfærdig rettergang og procedure.

                              23.3.2012

                              63.

                              TAGHIPOUR Reza

                              Fødested: Maragheh (Iran) Fødselsdato: 1957

                              Medlem af Teherans byråd. Tidligere minister for information og kommunikation (2009-2012).
                              Var som minister for information en af de øverste ansvarlige for censur og kontrol med internetaktiviteter og alle andre former for kommunikation (navnlig mobiltelefoner). Forhørsledere benytter under forhør af politiske fanger disses personlige oplysninger, mails og meddelelser. Ved flere lejligheder siden præsidentvalget i 2009 og i forbindelse med gadedemonstrationer er mobiltelefonlinjer og afsendelse af SMS'er blevet afbrudt, satellit-TV-kanaler er blevet blokeret, og internetforbindelsen er blevet afbrudt lokalt eller i det mindste gjort langsommere.

                              23.3.2012

                              64.

                              KAZEMI Toraj

                              Som oberst for teknologi- og kommunikationspolitiet har han varslet en kampagne til rekruttering af statslige hackere med henblik på at opnå større kontrol med oplysninger på internettet og genere »skadelige« websteder.

                              23.3.2012

                              65.

                              LARIJANI Sadeq

                              Fødested: Najaf (Irak) Fødselsdato: 1960 eller august 1961

                              Chef for retsvæsenet. Chefen for retsvæsenet skal give sit samtykke til og underskrive hver qisas (gengældelse), hodoud (forbrydelse mod gud) og ta'zirat (forbrydelse mod staten). Disse omfatter dødsstraf, piskning og amputation. Han har i denne forbindelse overtrådt internationale standarder og personligt underskrevet talrige dødsdomme, herunder stening, henrettelser ved hængning, henrettelse af mindreårige og offentlige henrettelser, hvor fanger eksempelvis er blevet hængt fra broer foran tusindvis af forsamlede mennesker.
                              Han har også tilladt idømmelse af fysisk afstraffelse, f.eks. amputationer og drypning af syre i øjnene på den dømte. Siden Sadeq Larijani tiltrådte sit embede, er antallet af vilkårlige anholdelser af politiske fanger, menneskerettighedsforkæmpere og minoriteter steget markant. Antallet af henrettelser er også steget betydeligt siden 2009. Sadeq Larijani bærer også ansvaret for den systemiske mangel på respekt for retten til en retfærdig rettergang i de iranske retsprocedurer.

                              23.3.2012

                              66.

                              MIRHEJAZI Ali

                              En del af den øverste åndelige leders inderkreds, en af de ansvarlige for de foranstaltninger til undertrykkelse af protester, som er blevet gennemført siden 2009, og har tilknytning til de ansvarlige for undertrykkelse af protesterne.

                              23.3.2012

                              68.

                              RAMIN Mohammad-Ali

                              Fødested: Dezful (Iran) Fødselsdato: 1954

                              Generalsekretær for World Holocaust Foundation, der blev oprettet ved konferencen International Conference to Review the Global Vision of the Holocaust i 2006, som Ramin var ansvarlig for at tilrettelægge på vegne af Irans regering. Som viceminister med ansvar for pressen den øverste ansvarlige for censur indtil december 2013, idet han var direkte ansvarlig for lukningen af adskillige reformvenlige medier (Etemad, Etemad-e Melli, Shargh osv.), for lukningen af pressens uafhængige fagforening og for chikane eller anholdelse af journalister.

                              23.3.2012

                              69.

                              MORTAZAVI Seyyed Solat

                              Fødested: Meibod (Iran) Fødselsdato: 1967

                              Borgmester i Irans næststørste by, Mashad, hvor der jævnligt gennemføres henrettelser. Tidligere viceindenrigsminister for politiske anliggender. Han var ansvarlig for at lede undertrykkelsen af personer, som krævede deres legitime rettigheder, herunder ytringsfrihed. Blev senere udnævnt som leder for Irans valgkomité for parlamentsvalget i 2012 og præsidentvalget i 2013.

                              23.3.2012

                              73.

                              FAHRADI Ali

                              Anklager i Karaj. Ansvarlig for grove krænkelser af menneskerettighederne, herunder gennemførelse af retssager, hvor der idømmes dødsstraf. Der er gennemført et stort antal henrettelser i Karajregionen under hans tid som anklager.

                              23.3.2012

                              74.

                              REZVANMA- NESH Ali

                              Anklager. Ansvarlig for at grove krænkelser af menneskerettighederne, herunder involvering i henrettelsen af en mindreårig.

                              23.3.2012

                              75.

                              RAMEZANI Gholamhosein

                              Sikkerhedschef i forsvarsministeriet. Tidligere beskyttelses- og sikkerhedschef hos IRGC indtil marts 2012. Tidligere øverstbefalende i IRGC's efterretningstjeneste indtil oktober 2009. Involveret i undertrykkelsen af ytringsfrihed, herunder ved at have tilknytning til de ansvarlige for anholdelse af bloggere og journalister i 2004, og har angiveligt spillet en rolle i undertrykkelsen af protesterne efter valget i 2009.

                              23.3.2012

                              77.

                              JAFARI Reza

                              Fødselsdato: 1967

                              Rådgiver for disciplinærdomstolen for dommere siden 2012. Medlem af komitéen for fastsættelse af ulovligt webindhold, et organ med ansvar for censur af websteder og sociale medier. Tidligere chef for den særlige anklagemyndighed inden for IT-kriminalitet mellem 2007 og 2012. Var ansvarlig for undertrykkelse af ytringsfriheden, herunder ved at anholde, tilbageholde og forfølge bloggere og journalister. Personer, der blev anholdt på grund af mistanke om IT-kriminalitet blev mishandlet og udsat for en uretfærdig rettergang.

                              23.3.2012

                              78.

                              RESHTE-AHMADI Bahram

                              Dommer på det almenretlige område i det nordlige Teheran. Tidligere tilsynsførende hos anklagemyndigheden i Teheran. Stedfortrædende leder for kontoret for fængselsanliggender i Teheranprovinsen. Tidligere viceanklager i Teheran indtil 2013. Drev anklagemyndighedens center i Evin. Var ansvarlig for, at menneskerettighedsforkæmpere og politiske fanger nægtes deres rettigheder, herunder besøg og andre af fangernes rettigheder.

                              23.3.2012

                              79.

                              RASHIDI AGHDAM, Ali Ashraf

                              Leder af Evinfængslet, udnævnt midt i 2012. Siden hans udnævnelse er forholdene i fængslet forværret, og der er beretninger om øget mishandling af fangerne. I oktober 2012 gik ni kvindelige fanger i sultestrejke i protest mod krænkelsen af deres rettigheder og voldelig behandling fra fængselspersonalets side.

                              12.3.2013

                              80.

                              KIASATI Morteza

                              Dommer, Ahwaz' Revolutionsdomstol, afdeling 4, idømte de fire arabiske politiske fanger Taha Heidarian, Abbas Heidarian, Abd al-Rahman Heidarian (tre brødre) og Ali Sharifi dødsstraf. De blev anholdt, tortureret og hængt uden retfærdig procedure. Disse sager og manglen på retfærdig procedure er blevet omtalt i en rapport af 13. september 2012 fra FN's særlige rapportør om menneskerettighederne i Iran, i FN's generalsekretærs rapport om Iran af 22. august 2012.

                              12.3.2013

                              81.

                              MOUSSAVI, Seyed Mohammad Bagher

                              Ahwaz' Revolutionsdomstol, afdeling 2, idømte den 17. marts 2012 de fem ahwaziarabere Mohammad Ali Amouri, Hashem Sha'bani Amouri, Hadi Rashedi, Sayed Jaber Alboshoka og Sayed Mokhtar Alboshoka dødsstraf for »aktiviteter rettet mod den nationale sikkerhed« og »fjendskab mod Gud«. Dommen blev stadfæstet af Irans højesteret den 9. januar 2013. De fem blev tilbageholdt i over et år uden tiltale, tortureret og dømt uden retfærdig procedure.

                              12.3.2013

                              82.

                              SARAFRAZ, Mohammad (dr.) (alias Haj-agha Sarafraz)

                              Fødselsdato: ca. 1963 Fødested Teheran Bopæl: Teheran Arbejdsplads: IRIB og Press TV's hovedkvarter, Teheran

                              Øverste chef for Islamic Republic of Iran Broadcasting (IRIB). Tidligere leder af IRIB World Service og Press TV, ansvarlig for alle programlægningsbeslutninger. Nært knyttet til statens sikkerhedsapparat. Under hans ledelse har Press TV ligesom IRIB samarbejdet med de iranske sikkerhedstjenester og anklagere om at transmittere tvungne tilståelser fra fængslede, herunder fra den iransk-canadiske journalist og filmskaber Maziar Bahari i det ugentlige program »Iran Today«. Den uafhængige radio- og TV-tilsynsmyndighed OFCOM idømte Press TV i UK en bøde på 100 000 GBP for at have transmitteret Baharis tilståelse i 2011, som blev optaget i fængslet, mens Bahari var ulovligt tilbageholdt. Sarafraz forbindes på denne baggrund med krænkelse af retten til retfærdig procedure og rettergang.

                              12.3.2013

                              83.

                              JAFARI, Asadollah

                              Anklager i Mazandaranprovinsen og ansvarlig for ulovlige anholdelser og krænkelse af rettighederne for bahaiere både i forbindelse med den indledende anholdelse og for at holde dem i isolation i efterretningstjenestens fængsel. Der er dokumenteret seks konkrete tilfælde, hvor retten til retfærdig procedure blev krænket. Jafari har været anklager i sager, der her medført mange henrettelser, herunder offentlige henrettelser.

                              12.3.2013

                              85.

                              HAMLBAR, Rahim

                              Dommer ved afdeling 1 i Tabriz' Revolutionsdomstol. Ansvarlig for hårde domme mod journalister, medlemmer af det azeriske etniske mindretal og fagforeningsaktivister, hvor han har anklaget dem for spionage, handlinger til skade for den nationale sikkerhed, propaganda mod det iranske regime og fornærmelse af den iranske leder. Hans domme var i mange tilfælde ikke i overensstemmelse med retfærdig procedure, og de fængslede blev tvunget til falske tilståelser. En højt profileret sag vedrørte 20 frivillige hjælpearbejdere (efter et jordskælv i Iran i august 2012), som han idømte fængselsstraffe for at have forsøgt at hjælpe ofrene for jordskælvet. Retten fandt hjælpearbejderne skyldige i »medvirken til forsamling og sammensværgelse med henblik på at begå forbrydelser rettet mod den nationale sikkerhed«.

                              12.3.2013

                              86.

                              MUSAVI- TABAR, Seyyed Reza

                              Leder af den revolutionære anklagemyndighed i Shiraz. Ansvarlig for ulovlige anholdelser og mishandling af politiske aktivister, journalister, menneskerettighedsforkæmpere, bahaiere og samvittighedsfanger, som blev chikaneret, tortureret, forhørt og nægtet adgang til advokater og retfærdig rettergang. Musavi-Tabar har undertegnet retskendelser i det berygtede center for tilbageholdte nr. 100 (et mandefængsel), herunder en kendelse om tre års isolationsfængsling år af den kvindelige bahaifange Raha Sabet.

                              12.3.2013

                     Enheder

                              Navn

                              Identificerende oplysninger

                              Begrundelse

                              Opført på listen den:

                              1.

                              Center for efterforskning af organiseret kriminalitet (alias IT-kriminalitetskontoret eller IT-politiet)

                              Adresse: Teheran, iransk websted http://www.cyberpolice.ir

                              Det iranske IT-politi, der blev oprettet i januar 2011, er en enhed under Den Islamiske Republik Irans politikorps, som ledes af Esmail Ahmadi-Moqaddam (opført på listen). Ahmadi-Moqaddam understregede, at IT-politiet ville slå ned på kontrarevolutionære grupper og grupper af dissidenter, som har brugt internetbaserede sociale netværk i 2009 til at fremkalde protester mod genvalget af præsident Mahmoud Ahmadinejad. I januar 2012 udstedte IT-politiet nye retningslinjer for internetcaféer, der krævede, at brugerne skulle afgive personoplysninger, som caféejerne skulle opbevare i seks måneder, samt en oversigt over, hvilke websteder de havde besøgt. Ifølge bestemmelserne skulle caféejerne også installere interne TV-overvågningskameraer og opbevare optagelserne i seks måneder.
                              Disse nye bestemmelser kan føre til etablering af en logbog, som myndighederne kan bruge til at spore aktivister eller andre, som anses for at være en trussel mod den nationale sikkerhed. I juni 2012 rapporterede de iranske medier, at IT-politiet ville slå ind på en hård kurs over for virtuelle private netværk (VPN). Den 30. oktober 2012 arresterede IT-politiet uden arrestordre bloggeren Sattar Beheshti for »handlinger rettet mod den nationale sikkerhed på sociale netværk og Facebook«. Beheshti havde kritiseret den iranske regering i sin blog. Beheshti blev fundet død i sin fængselscelle den 3. november 2012, og det menes, at han blev tortureret til døde af IT-politimyndighederne.


title: 2007/127/EF: Rådets afgørelse af 19. februar 2007 om forlængelse af gyldighedsperioden for anvendelse af foranstaltningerne i afgørelse 2002/148/EF om afslutning af konsultationerne med Zimbabwe i henhold til artikel 96 i AVS-EF-partnerskabsaftalen

text:
               22.2.2007

               DA

               Den Europæiske Unions Tidende

               L 53/23

      RÅDETS AFGØRELSE

   af 19. februar 2007
   om forlængelse af gyldighedsperioden for anvendelse af foranstaltningerne i afgørelse 2002/148/EF om afslutning af konsultationerne med Zimbabwe i henhold til artikel 96 i AVS-EF-partnerskabsaftalen
   (2007/127/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 300, stk. 2, andet afsnit,
   under henvisning til AVS-EF-partnerskabsaftalen underskrevet i Cotonou den 23. juni 2000 (1) og revideret i Luxembourg den 25. august 2005 (2),
   under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges, ved gennemførelse af AVS-EF-partnerskabsaftalen (3), særlig artikel 3,
   under henvisning til forslag fra Kommissionen, og
   ud fra følgende betragtninger:

               (1)

               Ved Rådets afgørelse 2002/148/EF (4) blev konsultationerne med Republikken Zimbabwe i henhold til artikel 96, stk. 2, litra c), i AVS-EF-partnerskabsaftalen afsluttet, og der blev truffet relevante foranstaltninger som angivet i bilaget til afgørelsen.

               (2)

               Ved afgørelse 2006/114/EF blev anvendelsen af de foranstaltninger, der er omhandlet i artikel 2 i afgørelse 2002/148/EF, som var blevet forlænget til den 20. februar 2004 ved artikel 1 i afgørelse 2003/112/EF (5), til den 20. februar 2005 ved artikel 1 i afgørelse 2004/157/EF (6) og indtil 20. februar 2006 ved artikel 1 i afgørelse 2005/139/EF (7), forlænget for endnu en periode på 12 måneder indtil den 20. februar 2007.

               (3)

               De væsentlige elementer, der er omhandlet i artikel 9 i AVS-EF-partnerskabsaftalen, krænkes fortsat af Zimbabwes regering, og de nuværende forhold i Zimbabwe er ikke sådan, at menneskerettighederne, de demokratiske principper og retsstatsprincippet overholdes.

               (4)

               Derfor bør gyldighedsperioden for anvendelse af disse foranstaltninger forlænges med yderligere 12 måneder —

         TRUFFET FØLGENDE AFGØRELSE:
   Artikel 1
   Gyldighedsperioden for anvendelse af de foranstaltninger, der er omhandlet i afgørelse 2002/148/EF, forlænges til den 20. februar 2008. Der vil jævnligt blive ført tilsyn med disse foranstaltninger.
   Skrivelsen i bilaget til denne afgørelse stiles til Zimbabwes præsident.
   Artikel 2
   Denne afgørelse træder i kraft på dagen for vedtagelsen.
   Den offentliggøres i Den Europæiske Unions Tidende.

      Udfærdiget i Bruxelles, den 19. februar 2007.

            På Rådets vegne

         M. GLOS

            Formand

      (1)  EFT L 317 af 15.12.2000, s. 3.

      (2)  EUT L 209 af 11.8.2005, s. 25.

      (3)  EFT L 317 af 15.12.2000, s. 376. Senest ændret ved den interne aftale af 10.4.2006 (EUT L 247 af 9.9.2006, s. 48).

      (4)  EFT L 50 af 21.2.2002, s. 64. Senest ændret ved afgørelse 2006/114/EF (EUT L 48 af 18.2.2006, s. 26).

      (5)  EUT L 46 af 20.2.2003, s. 25.

      (6)  EUT L 50 af 20.2.2004, s. 60.

      (7)  EUT L 48 af 19.2.2005, s. 28.

      BILAG
      Bruxelles, den 21. februar 2007
      Den Europæiske Union tillægger bestemmelserne i artikel 9 i AVS-EF-partnerskabsaftalen den allerstørste betydning. Som væsentlige elementer i partnerskabsaftalen danner respekten for menneskerettighederne, de demokratiske institutioner og retsstaten grundlaget for vore indbyrdes forbindelser.
      Ved skrivelse af 19. februar 2002 underrettede Den Europæiske Union Dem om sin beslutning om at afslutte konsultationerne i henhold til artikel 96 i AVS-EF-partnerskabsaftalen og træffe »visse relevante foranstaltninger« som omhandlet i artikel 96, stk. 2, litra c), i nævnte aftale.
      Ved skrivelse af 19. februar 2003, 19. februar 2004, 18. februar 2005 og 15. februar 2006 underrettede Den Europæiske Union Dem om sin beslutning om ikke at ophæve de »relevante foranstaltninger« og forlænge deres anvendelse indtil henholdsvis 20. februar 2004, 20. februar 2005, 20. februar 2006 og 20. februar 2007.
      Den Europæiske Union finder nu efter yderligere tolv måneder, at der ikke er gjort nogen fremskridt på de fem områder, der er anført i Rådets afgørelse af 18. februar 2002.
      På baggrund af ovenstående finder Den Europæiske Union ikke, at de relevante foranstaltninger kan ophæves, og den har besluttet at forlænge anvendelsen af dem indtil 20. februar 2008.
      Den Europæiske Union ønsker endnu engang at understrege, at den ikke ønsker at straffe Zimbabwes befolkning, og at den vil opretholde sit bidrag til operationer af humanitær art og projekter, der består i direkte støtte til befolkningen, særlig til de sociale sektorer, demokratisering, respekt for menneskerettighederne og retsstaten, som ikke berøres af disse foranstaltninger.
      Den Europæiske Union ønsker at erindre om, at anvendelsen af relevante foranstaltninger som omhandlet i artikel 96 i AVS-EF-partnerskabsaftalen ikke er til hinder for en politisk dialog som omhandlet i artikel 8 i nævnte aftale.
      I den forbindelse ønsker Den Europæiske Union endnu engang at understrege den betydning, den tillægger det fremtidige samarbejde mellem EF og Zimbabwe, og bekræfter, at den er rede til fortsat at benytte den igangværende 10. EUF-programmeringsrunde til at fortsætte dialogen og i nær fremtid gøre fremskridt mod forhold, hvor det vil være muligt at genoptage samarbejdet på alle områder.
      Med venlig hilsen

            På Kommissionens vegne

         J.M. BARROSO

            På Rådets vegne

         M. GLOS